Fordi elregningen er en fast udgift, så er det også en god ide at spare her. Det hjælper ikke kun din økonomi, men med et par tiltag kan du også spare miljøet for ekstra belastning. Der er altså flere ting, du kan gøre, hvis du gerne vil have en billigere elregning.
• Sluk lyset og undgå standby
Den helt klassiske måde at spare på strømmen på, er ved at huske at slukke lyset, når du forlader et rum. Også elektroniske produkter. der står på standby, kan sluge meget strøm uden at være i brug. Du kan derfor gå dine vaner igennem og rette ind, hvor der er et unødvendigt strømforbrug.
• Skift elselskab
Prisen på el er også afgjort af, hvilket elselskab du benytter. Elselskaberne har forskellige prisklasser alt efter, hvor meget el du bruger, og hvilke udgifter til administration og lignende elselskabet har. Derfor kan du undersøge, hvor du får mest for dine penge.
Brug gerne dine tidligere årsopgørelser over elforbrug til at vurdere, hvordan dit nuværende behov er. Derudfra kan du så beregne, hvilket elselskab der tilbyder den største besparelse.
• Brug el, når den er billig
Fra 2020 er der kommet flexafregning på privates forbrug af el. Det betyder, at elpriserne følger efterspørgslen. Du kan derfor få billigere el, hvis du bruger strømmen, når prisen er lav. Om natten er efterspørgslen på el mindre, og derfor vil prisen også være derefter.
Det er dog nok ikke de fleste, der vil ændre døgnrytme for at få en billigere elregning. Derfor er der andre tiltag, du kan tage, hvis du vil betale mindre for din el.